**DĖL ROKIŠKIO RAJONO SAVIVALDYBĖS TARYBOS 2020 M. VASARIO 27 D. SPRENDIMO NR. TS-26 „DĖL ROKIŠKIO RAJONO SAVIVALDYBĖS BIUDŽETO 2020 METAMS PATVIRTINIMO“ PATIKSLINIMO**

2020 m. gegužės 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2020 m. vasario 27 d. sprendimą Nr. TS-26 „Dėl Rokiškio rajono savivaldybės biudžeto 2020 metams patvirtinimo“:

1. Padidinti 1 priede patvirtintą savivaldybės biudžeto pajamų dalį **831,56** **tūkst. Eur**, iš jų:

1.1. padidinti kitų tikslinių dotacijų iš kitų valdžios sektorių subjektų planą 758,56 tūkst. Eur, iš kurių:

Kelių priežiūros ir plėtros programai – 632,7 tūkst. Eur;

Valstybės investicijų programoje numatytam projektui finansuoti – daugiafuncės sporto salės Rokiškyje, Taikos g. 21A, statybai – 100,0 tūkst. Eur;

vienkartinėms premijoms už ypač svarbių užduočių vykdymą valstybės lygio ekstremalios situacijos ir karantino laikotarpiu savivaldybių socialinių paslaugų įstaigose dirbantiems darbuotojams išmokėti – 25,86 tūkst. Eur;

1.2. padidinti kitų pajamų planą 73 tūkst. Eur.

2. 1 ir 8 priedus išdėstyti nauja redakcija.

3. Patikslinti 4, 5 ir 6 priedus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2020M. VASARIO 27 D. SPRENDIMO Nr. TS-26 „DĖL ROKIŠKIO RAJONO SAVIVALDYBĖS BIUDŽETO 2020 METAMS PATVIRTINIMO“ PATIKSLINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Tarybos sprendimo projekto tikslas – patikslinti pajamų ir išlaidų planą.

Šiuo metu esantis teisinis reglamentavimas.

Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**PAJAMOS (1 PRIEDAS).**

Pajamos didinamos iš viso 831,56 tūkst. Eur.

1. Iš Susisiekimo ministerijos gautos papildomos lėšos – 632,7 tūkst. Eur Tai tikslinės lėšos žvyrkeliams (Obelių m. Dirbtuvių g., Skemų k. Klevų g., Kavoliškio k. Komaro g., Juodonių k. Piliakalnio g.), 31,4 tūkst. Eur KPPP rezervo lėšų Joniškio k. Centro g. (keliams sodininkų bendrijų teritorijose).
2. Valstybės investicijų programoje savivaldybei skiriama 100 tūkst. Eur daugiafuncės

sporto salės Rokiškyje, Taikos g. 21A, statybai. Lėšos bus panaudotos techniniam projektui parengti.

1. Socialinės apsaugos ir darbo ministerija skyrė 25,86 tūkst. Eur vienkartinėms premijoms už ypač svarbių užduočių vykdymą valstybės lygio ekstremalios situacijos ir karantino laikotarpiu savivaldybių socialinių paslaugų įstaigose dirbantiems darbuotojams išmokėti.
2. Kitų pajamų į savivaldybės biudžetą gauta daugiau nei planinė metinė užduotis, todėl šis pajamų planas didinamas 73 tūkst. Eur.

**IŠLAIDOS.**

1. Kelių priežiūros ir plėtros programa valstybės investicijų programos lėšos skiriamos 5

programai ,,Rajono infrastruktūros objektų priežiūra, plėtra ir modernizavimas“ Statybos ir infrastruktūros skyriui. KPPP asignavimai tikslinami pagal ekonominę klasifikaciją (turtui įsigyti ir einamiesiems tikslams).

1. Asignavimai vienkartinėms premijoms skiriami 4 programai ,,Socialinės paramos ir sveikatos apsaugos paslaugų kokybės gerinimas“ – Socialinės paramos centrui.
2. Papildomai gautas pajamas siūloma skirti:

-20,0 tūkst. Eur – 5 programai ,,Rajono infrastruktūros objektų priežiūra, plėtra ir

modernizavimas“ (Architektūros ir paveldosaugos skyriui – Žemės sklypų formavimo ir pertvarkymo projektams ir topografiniams planams parengti);

-18,5 tūkst. Eur – 1 programai ,,Savivaldybės pagrindinių funkcijų įgyvendinimas ir

Valdymas“ (savivaldybės administracijai ir administracijos kitoms išlaidoms; šios lėšos buvo panaudotos ekstremalios situacijos ir karantino priemonėms (Vyriausybė žada grąžinti šias lėšas), panaudota 39 tūkst. Eur, taip reikalinga apmokėti teismo priteistas sumas, kurios planuotos nebuvo;

-3,0 tūkst. Eur – 5 programai ,,Rajono infrastruktūros objektų priežiūra, plėtra ir

modernizavimas“ (Jūžintų seniūnijai – Žiūkeliškių poilsiavietei parengti vasaros sezonui (signalizacijos įrengimas, elektra ir kt.));

-1,5 tūkst. Eur – 5 programai ,, Rajono infrastruktūros objektų priežiūra, plėtra ir

modernizavimas“ (Turto valdymo ir ūkio skyriui – pastato, esančio Jūžintų seniūnijoje, daliai pirkti (53,68 kv. m). Patalpos yra dabartinėse seniūnijos administracijos patalpose, priklausė Lietuvos paštui ir savivaldybė turėjo pirmumo teisę išpirkti šias patalpas. Kaina yra mažesnė nei rinkos vertė. Patalpos reikalingos seniūnijai;

* 30,0 tūkst.Eur- skiriamos 5 programai ,,Rajono infrastruktūros objektų priežiūra,

plėtra ir modernizavimas“ Statybos ir infrastruktūros skyriui prisidėti prie savivaldybės vykdomų projektų.

1. Tikslinamas savivaldybės vykdomų projektų sąrašas ir išdėstomas nauja redakcija. Pakeitimai pažymėti raudonu šriftu (8 priedas).
2. Kiti biudžeto keitimai (4, 5 priedai).

-Žiūkeliškių poilsiavietės pastatus perdavus iš Jūžintų O. Širvydo pagrindinės mokyklos

Jūžintų seniūnijai, perkeliamas lėšų likutis –300 Eur;

-Bradesių poilsiavietė perduota iš Kriaunų seniūnijos Turizmo koordinavimo ir informacijos centrui, atitinkamai perkeliamas ir lėšų likutis – 6330 Eur;

- Kamajų neformalaus ugdymo skyriaus patalpos perduotos Kamajų seniūnijai, perkeliamas lėšų likutis – 2242 Eur;

- karantino laikotarpiu nebuvo vykdomas moksleivių pavėžėjimas, todėl 40 tūkst. Eur

perkeliama nuostolingų paršrutų išlaidoms kompensuoti;

-darbo rinkos politikai įgyvendinti skirti asignavimai, įvykdžius konkursą, perskirstomi įstaigoms( 6 priedas);

- tikslinami atskirų įstaigų ekonominės klasifikacijos straipsniai.

1. **Galimos pasekmės, priėmus siūlomą tarybos sprendimo projektą:**

**teigiamos, nauda rajono gyventojams –** Kelių priežiūros ir plėtros programos lėšomis bus rekonstruoti rajono keliai, pradedama daugiafunkcės sporto salės statyba, kas ateityje leis užtikrinti gyventojų sveikatinimą ir sudaryti geresnes sąlygas rajono sportininkams; kiti biudžeto keitimai užtikrins priemonių įgyvendinimą;

**neigiamos** – nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Finansų skyriaus vedėja Reda Dūdienė